Õige ei ole ringkonnakohtu väide, et kostja teatas hagejale järelmaksukaardi vargusest üle kuue kuu hiljem. Asjas on tuvastatud, et varguse avastamisel 22. augustil 2008 esitas kostja avalduse Soome politseile. Kostja teavitas hagejat kaardi vargusest mõni päev pärast vargust, s.o kohe pärast Eestisse jõudmist, kirjutades pangale seletuse. Hageja ei ole väitnud, et kostja teavitas teda kaardi vargusest seitse kuud hiljem.  Kuna raha võeti kostja kontolt välja enne varguse avastamist, ei saa kostja vastutuse aluseks olla asjaolu, et kostja teatas hagejale kaardi kadumisest seitse kuud hiljem (VÕS § 741 lg 1 p 2).